Turkmeni
Turkmeni su turski narod, koji pretežno živi u Turkmenistanu, gdje čini oko 77% stanovništva. Turkmeni su većinom islamske vjeroispovjesti, a govore turkmenskim jezikom, koji spada u tursku grupu altajske porodice jezika. Turkmena ukupno ima oko 5,380.000, od toga u Turkmenistanu 2,975.000, Iranu 1,092.000 i Afganistanu 523.000. Postoji turkmenska zajednica u Iraku, u gradu Kirkuku, gdje su Turkmeni do pada Sadama Huseina imali većinu. Tu zajednicu i njene političke stranke podržava turska vlada, što je uzrok stalnih napetosti s Kurdima.